Barthes deg tezrawt-is daɣen qbel ad d-yeskken ayen i ɣef mwatan imazzagen seg tecraḍ n uzmul, yenna-d belli tiremt-a ur iban ara akken ilaq unamek-is, d ameṛkanti (aṭas n tneḍfaṛ i yerza), amezruy-is ɣezzif:  Meɛna tiremt-a n uzamul, i yellan deg yimawalen yemgarraden (si tusnna n ddin ɣer tujjya) i yesɛan amezruy ameṛkanti (si linǧil ɣer sibernitik), tiremt-a di lǧal n waya daɣa ur iban unamek-is; [] ilaq ad d-nini awal ɣef yiger anaktan anida i yeṭṭef amkan [] i d-yettifriren d asawen 2. Ihi tabadut n uzmul temgarrad seg umeskar ɣer wayeḍ si DE Saussure alma d Barthes, si tneḍfaṛt ɣer tayeḍ (Azmul asnislan, azmul wer asnislan) ama deg yiferdisen-is ama deg usmiḍṛen-is. Amgirred d ubeddel-agi nemmeslay-d fella-s iwsawen deg umezruy n tusnasɣelt. Dagi ad d-nefk tabadut tamatut kan n uzmul.